google/wiki40b huggingface dataset:
Marcus Loew

Biografi

Marcus Loew ble født 7. mai 1870 i New York. Familien hans var fattige og han ble derfor nødt til å begynne å jobbe i ung alder. Ved hjelp av penger som han greide å spare opp kjøpte han han seg inn i kronespillbransjen. Kort tid senere kjøpte han nickelodeon-kinoer etter å ha inngått partnerskap med blant annet Adolph Zukor. Over tid ble Loew's Theatres-kjeden den mest ansette kinokjeden i USA.  
I 1905 opererte Loew på egen hånd og suksessen hans gjorde det nødvendig å sikre en jevn tilgang med filmer til kinoene hans. Året før hadde han stiftet People's Vaudeville Company som viste både filmer og varietéforestillinger. I 1910 hadde selskapet blitt utvidet og endret navn til Loew's Consolidated Enterprises. Loews partnere inkluderte Adolph Zukor, Joseph Schenck og Nicholas Schenck. I 1919 reorganiserte Loew selskapet under navnet Loew's, Inc. Tidlig på 1920-tallet kjøpte han Metro Pictures. Noen år senere sikret han seg aksjemajoritet i det økonomisk skakkjørte Goldwyn Pictures, som på det tidspunktet ble styrt av teaterimpresarioen Lee Shubert. Goldwyn Pictures eide merkevaren «Løven Leo» som på det tidspunktet var uviktig for viktigheten av studioeiendommen i Culver City i California. Uten Samuel Goldwyn så manglet Goldwyn-studioet et kompetent lederskap. Ettersom Loews assistent, Nicholas Schenck, måtte reise til New York for å hjelpe til med å styre kinokjedene på østkysten av USA, var Loew nødt til å finne en kvalifisert sjef til å ta over sitt nye foretak i Los Angeles.
I april 1924 fikset Loew problemet ved å kjøpe filmproduksjonsselskapet som var eid av Louis B. Mayer. Den nye konsernet ble kjent som Metro-Goldwyn-Mayer. Som en del av avtalen ble Mayer studiosjef for de tre kombinerte Hollywood-foretakene, og hans assistent, Irving Thalberg, overtok ansvaret for filmproduksjonen. I tillegg førte ervervelsen til at Mayer fikk kontrakter med filmregissører som Fred Niblo og John M. Stahl, i tillegg til skuespillerinnen Norma Shearer.  
Selv om Marcus Loew oppnådde snarlig suksess, fikk han aldri oppleve at MGM ble det store filmkonsernet som det ble. Han døde tre år senere av en hjerteinfarkt i Glen Cove i New York 57 år gammel. Han ble gravlagt på Maimonides Cemetery i Brooklyn.
Synapsis

Utseende

Middelsstore, kraftige, blankt svarte skarabider. Hodet er skovlformet med spisse knøler eller korte horn.

Levevis

Disse billene finnes helst i tilknytning til gjødsel på savanner og andre gressdominerte områder. Den graver dype sjakter under en møkkruke og graver ned store mengder møkk som de legger egg på. Hannen graver gangene, hunnen arbeider møkka til glatte kuler som hun legger egg på.

Utbredelse

Slekten er utbredt i Sentral- og Sørøst-Asia.
Firestone Country Club

Firestone Country Club er en golfklubb i Akron, Ohio, i USA. Klubben har tre golfbaner – North, South og West – og er den eneste som har arrangert tre TV-sendte golfturneringer i samme år (1973): American Golf Classic, CBS Golf Classic og World Series of Golf.
Det var Harvey Firestone som fikk opprettet golfklubben i 1929 som en park for de ansatte i Firestone Tire and Rubber Company. Klubbens første bane, South, var tegnet av Bert Way. Den åpnet 10. august 1929 og Harvey Firestone slo det første slaget.
Paradinocephalus

Levevis

Som de fleste andre trebukker borer larvene i ved.

Utbredelse

Slekten er utbredt i Kamerun.
RISK-konkurransen

R. I. S. K. (Rollespill.nets Intensive Spillskaper-Konkurranse) er en konkurranse for skapere av rollespill. Det har vært arrangert 10 konkurranser fra 2004 til 2019. Grunnleger av konkurransen var Michael Stensen Sollien, han har også vært arrangør av de fleste av utgavene av konkurransen. Reglene har blitt endret noe fra år til år, men en gjentakende regel er at deltagerne skal skrive et helt nytt spill på en gitt tid. Deltagerne skal ikke ha skrevet noe på spillet før konkurransen starter.

De første konkurransene

Den første R.I.S.K.-konkurransen ble avholdt i november 2004 og 10 bidrag ble innlevert. Mystikk og mørke gjerninger av Håken Lid ble 24. november kåret til vinner.
Den neste konkurransen ble avholdt i februar 2006 og fikk inn 12 bidrag. Andre utgave ble, i motsetning til den første utgaven, avholdt med anonyme deltagere. 6. februar 2007 ble Inntil vi synker av Magnus Jakobsson kåret til vinner. I etterkant av runde 2 ble det 31. mars arrangert en finalefest i Hyperion sine lokaler i Oslo. Det ble også trykt opp et R.I.S.K.-hefte som inneholdt bidragene som kom på første-, andre- og tredjeplass.
Inntil vi Synker ble som første norske spill nominert til The Indie RPG Awards 2006, og ble der omtalt som «Allerede en klassiker innen nordisk spilldesign».

Årlige utgaver

Tredje konkurranse ble avholdt i februar 2007, og deltagerne var ikke lengre anonyme. Det kom inn 16 bidrag, 6. februar ble vinnerne kåret. Scener fra en arbeidsplass av Martin Bull Gudmundsen og Arkana, Bortenfor, Bakenfor av Skjalg Kreutzer fikk en delt førsteplass.
Februar 2008 ble fjerde runde avholdt med 12 konkurrerende spill fra 10 ulike skribenter, da hver deltagere kunne levere flere spill denne runden. I denne utgaven var skribentene igjen anonyme slik som i andre runde. 19. februar ble Mårramøte av Håken Lid kåret til vinner.
Den femte konkurransen i rekken ble avholdt i januar 2009 og fikk inn 11 bidrag. Også denne gang var skribentene anonyme. 2. februar ble Harde menn av Kaare Berg kåret til vinner.
Den sjette konkurransen ble avholdt i februar 2010 og fikk inn 14 bidrag. Skribentene var anonyme slik som de foregående årene. 26. februar ble Sjelefanger av Christopher Engers kåret til vinner.
Februar 2011 ble den syvende konkurransen avholdt, og fikk inn 7 bidrag. Skribentene var anonyme. Seraglio av Christopher Enger ble kåret til vinner.
For den åttende konkurransen i februar 2012 så ble formatet endret. Skribentene var ikke anonyme, og de fikk hver en utfordring som bidraget måtte inneholde. Det ble levert 4 bidrag. Vostok av Matthijs Holter ble kåret til vinner.
August 2013 ble den niende konkurransen avholdt. Det ble levert 4 bidrag. Landsbyen av Kaare Berg ble kåret til vinner.

Gjenopprettelse

Etter at konkurransen ikke ble avholdt i flere år ble den igjen arrangert i 2019 på femten-årsjubileet for konkurransen. Det ble levert 15 bidrag, og vinneren ble Skjult og Brutalt av Kaare Berg.
Fylkesvei 3206

Fylkesvei 3206 går mellom Skjeggestad i Holmestrand og Bjune i Re kommune. Veiens lengde er 16,7 km.
Strekningen mellom Skjeggestad og Haga (Sørby) ble åpnet i 1905.
Frem til 2019 hadde veien betegnelsen  Fylkesvei 755.
Dornier-Walflya

Dornier-Walflya er et området på Laponiahalvøya på Nordaustlandet, Svalbard.
Det var her Roald Amundsens flyekspedisjon til Nordpolen nødlandet på tilbakeveien til Ny-Ålesund med flyet N-25. Stedet hvor de landet fikk navnet Amundsenodden og området ble navngitt Dornier-Walflya, etter flymodellen Dornier-Wal som ble brukt under ekspedisjonen. Amundsen og de fem andre ekspedisjonsmedlemmene ble reddet av selfangstskuta «Sjøliv» fra Balsfjord.
Sámi Grand Prix

Sámi Grand Prix er en årlig musikkonkurranse arrangert av Samisk Musikkfestival der vinneren får delta i Liet-Lávlut. Sámi Grand Prix ble arrangert for første gang i 1990, og har siden blitt arrangert årlig.
Grand Prix blir holdt i Kautokeino, og består av en joike - og en sangdel. Artistene kommer vanligvis fra Norge, Sverige og Finland.
Xianghe

Xianghe (kinesisk: 香河县; pinyin: Xiānghé Xiàn) er et fylke i provinsen Hebei i Folkerepublikken Kina. Det ligger under byprefekturet Langfang.
Fylket hadde 313 684 innbyggere i 1999.
Leovegildo Lins da Gama Júnior

Landslag

Júnior rakk å spille 74 kamper og score seks mål for Brasils landslag i løpet av hans karriere. Han var en del av den brasilianske troppen både til VM i 1982 og VM i 1986, og han deltok også i Copa América i 1983.
Tagum

Tagum (offisielt City of Tagum) er en by på øya Mindanao i Filippinene. Den er administrativt sete for provinsen Davao del Norte i Davaoregionen og har 179 531 innbyggere (folketelling 1. mai 2000).
Byen er inndelt i 23 smådistrikt, barangayer, hvorav 17 er klassifiserte som landsbygdsdistrikt og 6 som tettstedsdistrikt.
Mundra kullkraftverk

Mundra kullkraftverk eller Mundra UMPP er et kullkraftverk under bygging i byen Mundra i Gujarat i India. Den er det første av flere såkalte Ultra Mega-kraftverk regjeringen ønsker bygget innen 2017.
Prosjektet ble gitt til Tata Power i 2007, og har internasjonal finansieringsstøtte. Anlegget får 5 x 830 MW superkritiske enheter fra Doosan-Alstom. Kraftverket vil bli Indias største når det står fullført, med en produksjonskapasitet på netto 4 000 MW. Det er bestilt utstyr fra Toshiba.
Gibbiomela

Utbredelse

Arten er utbredt i Australia (Queensland).
Kobben-klassen

Avhending

Planen var at seks av de rekondisjonerte ubåtene i Kobben-klassen skulle være i fortsatt tjeneste til omtrent 2010. De tre øvrige ble solgt til Danmark i perioden 1989 til 1991, sammen med KNM «Kaura», som ikke var blitt modernisert og som ble solgt som delebåt. I Danmark ble ubåtene brukt fram til og med 2004.
Men med et endret trusselbilde og stadige nedskjæringer og omprioriteringer i det norske forsvaret, valgte man å sette Kobben-klassen ut av drift til fordel for ubåtene i den langt nyere Ula-klassen. Kobben-klassen ble derfor gradvis satt i opplag, de fleste på 1990-tallet.
I 1998 ble KNM «Utstein» overført til Marinemuseet i Horten, hvor den nå står på land utendørs som museumsbåt.
I perioden 2002 til 2004 ble fem av de moderniserte Kobben-ubåtene gitt til Polen, den ene som delebåt. Før overføringen ble ubåtene gitt en teknisk overhaling og polsk ubåtpersonell ble utdannet i Norge.
De øvrige ubåtene i Kobben-klassen er blitt hugget eller senket.
Diogenes fra Sinope

Liv og virke

Diogenes var en eksentrisk og kontroversiell figur. Hans far var myntpreger, og da Diogenes forårsaket forringelse av valutaen ble han forvist fra Sinope. Etter å ha blitt forvist flyttet han til Athen og begynte å kritisere mange av de kulturelle konvensjonene i polis. Han modellerte seg selv etter ingen ringere enn helten Herakles. Han mente at dyd var bedre vist i handling enn i teori. Han benyttet sin enkle livsstil og oppførsel for å kritisere de samfunnsmessige verdier og institusjoner for hva han mente var et korrupt og i det minste forvirret samfunn. På en meget utradisjonelt vis fikk han et omdømme for å sove og spise hvor enn det falt seg eller han valgte, og styrket seg selv mot naturens elementer som regn, sol, og kulde. Han erklærte at han var en verdensborger framfor å hevde lydighet til et bestemt sted. Det er mange fortellinger om at han logret i fotsporene til filosofen Antisthenes og ble hans «trofaste hund». Diogenes gjorde fattigdom til en dyd. Han tigget for sitt livsopphold og sov ofte i en pithos, stor keramisk tønne ved markedsplassen. Han ble beryktet for sine filosofiske stunt som å bære en tent oljelampe på dagtid og hevdet at han lette etter en eneste ærlig mann. Han kritiserte og gjorde Platon forlegen, bestridte hans tolkning av Sokrates og saboterte hans forelesninger, tidvis distraherte tilhørerne ved ta med seg mat og spise under diskusjonene. Det fortelles at Aleksander den store en gang traff ham i Korint. Aleksander ba ham ønske seg noe, og Diogenes ba kongen flytte seg slik at han ikke stengte for solen.
Etter å ha blitt tatt til fange av pirater og solgt som slave, klarte Diogenes til sist å komme seg til Korint. Der fortalte han om sin filosofi, kynismen, til Krates som igjen lærte den videre til Zenon fra Kition som omformet og tilpasset den til stoismen, en av de mest varige tankeretninger innenfor antikkens greske filosofi. Ingen av Diogenes' mange skrifter har blitt bevart for ettertiden, men detaljer om hans liv har blitt formidlet i former av anektdoter (khreia), særlig fra Diogenes Laertios i hans biografiske verk Livene og meningene til framstående filosofer. Alt som er tilgjengelig om ham er således en rekke mer eller mindre troverdige anekdoter om hans liv og hva han har sagt i en rekke spredte kilder fra antikken.
Den norske reklamefilmen Rex: hvad Diogenes søgde og fandt fra 1923 tok utgangspunkt i Diogenes.
Tjerua

Tjerua eller Tjæra er en sideelv til Rakkestadelva. Den har utspring i Kulevann i Eidsberg, og renner mer eller mindre rett sørover til den møter Rakkestadelva ved Tjernes i Degernes. Det største tilløpet heter Vesletjæra, og kommer fra Langevann like sør for grensen mot Eidsberg. Tjærua er ca. 18 km lang fra utspring til utløp.
Sanhe (Langfang)

Sanhe (kinesisk: 三河; pinyin: Sānhé) er et byfylke i byprefekturet Langfang i provinsen Hebei i Republikken Kina.
Befolkningen er på 443 745 innbyggere i 1999.

Samferdsel

Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Arvid Posses regjering

Arvid Posses regjering var Sveriges regjering mellom 19. april 1880 og 13. juni 1883. Regjeringssjef (statsminister) var Arvid Posse.
Château de Saint-Germain-en-Laye

Château de Saint-Germain-en-Laye (fransk uttale: ​[ʃɑto də sɛ̃ ʒɛʁmɛ̃ ɑ̃ lɛ]) er et kongelig palass i kommunen Saint-Germain-en-Laye i departementet Yvelines omkring 19 km vest for byen Paris i Frankrike. En tidligere bygning, kalt ‘’Grand Châtelet’’ ble bygd av Ludvig VI av Frankrike i 1122. De eldste delene av den nåværende bygningen ble rekonstruert av Frans I av Frankrike i 1539. Bygningen huser idag Musée d'Archéologie Nationale (det nasjonale museum for arkeologi).
Centre for the Study of Civil War

Centre for the Study of Civil War (Senter for borgerkrigsstudier) var et senter for fremragende forskning med sin hovedfinansiering fra Norges forskningsråd. Sentret ble opprettet i 2003, og ble avsluttet ved utgangen av 2012.
Sentrets leder var Scott Gates, og styret ved Institutt for fredsforskning (PRIO) var også styre for senteret. Sentret var en del av PRIOs organisasjon, men nøt utstrakt autonomi.
Viktige aktører bak opprettelsen av senteret var, foruten direktøren Scott Gates, Nils Petter Gleditsch og Dan Smith (daværende direktør i PRIO).
Sentrale forskere på senteret var foruten de ovennevnte Jon Elster, Ola Listhaug, Kaare Strøm, Halvard Buhaug, Sabine Carey, Jeffrey T. Checkel, Karl Ove Moene og Håvard Hegre, som alle ledet arbeidsgrupper ved sentret.
Guiyu

Guiyu (kinesisk: 贵屿镇; pinyin: Gùiyǔ zhèn) er en storkommune i Chaoyang i bydistriktet Shantou i provinsen Guangdong i Folkerepublikken Kina. Guiyu ligger sørvest for Shantous sentrum.
Befolkningen var på 133.727 innbyggere i 2003.
Guiyu har (2006) Kinas største gjenvinningsanlegg for elektronikkavfall.
Qi (Shaanxi)

Qi (kinesisk: 岐國) var et kortlivet kongedømme under de fem dynastiers og ti kongedømmers tid i Kina (901–924). Kongedømmets hovedstad var Fengxiang (鳳翔) i det som i dag er provinsen Shaanxi, men riket strakte seg også inn i det som nå er provinsene Gansu og Sichuan. 
Rikets eneste hersker var Li Maozhen, som senere underkastet seg det yngre Tang-dynasti.
Feed the Birds

«Feed the Birds» er en amerikansk sang, skrevet av Sherman-brødrene (Richard M. Sherman og Robert B. Sherman). Den var med i spillefilmen Mary Poppins fra 1964.
Sangen forteller om en gammel tiggerkvinne (portrettert av skuespilleren Jane Darwell) som sitter på trappen til Saint Paul's Cathedral og selger poser med brødsmuler til forbipasserende for tuppence per pose, slik at de forbipasserende kan mate de mange duene som omgir den gamle kvinnen (Scenen vekker minner om virkelighetens frøselgere i Trafalgar Square).
I 2006 valgte Julie Andrews sangen som en del av albumet Julie Andrews Selects Her Favorite Disney Songs.

Norsk versjon

Per Lekang har skrevet en norsk tekst. På norsk bærer den tittelen «Fuglemor».
Ken'ichi Yoshida (forfatter)

Tidlig liv

Yoshida ble født i Tokyo som Yoshida Shigerus eldste sønn. Faren arbeidet på det tidspunktet  som diplomat i Roma (og ble senere statsminister for Japan). Hans mor Yukiko – datter av Grev Makino Nobuaki – dro fra Tokyo kort tid efter Ken'ichis fødsel for å slutte seg til sin ektefelle; Ken'ichi ble dermed oppdratt hos Makino-husstanden i de første årene av sitt liv. Han ble gjenforent med sine foreldre da han var seks år gammel, da faren hans ble utsendt til Qingdao. Senere kom han til å bo i Paris, London og Tianjin (hvor han studerte ved en skole for britiske barn) før han dro tilbake til Tokyo for å fullføre sin skolegang. I oktober 1930 ble han immatrikulert ved King's College ved Cambridge, hvor han hørte på Goldsworthy Lowes Dickinsons forelesninger. Han dro imidlertid tilbake til Tokyo i februar 1931, da Dickinson hadde rådet ham til å reise til sitt hjemland for å vie sitt liv til litteraturen. I de påfølgende årene studerte han fransk i Tokyo. Han debuterte i 1935 med en oversettelse av Edgar Allan Poes Memorandum (Oboegaki).

Forfatterskap

I 1939 grunnla Yoshida litteraturtidsskriftet Hihyō (批評) (direkte oversatt "Kritikk(er)") sammen med Nakamura Mitsuo (中村 光夫) og Yamamoto Kenkichi (山本 健吉). Dette tidsskriftet publiserte anmeldelser av moderne franske og engelske forfattere. I efterkrigstiden var Yoshida svært produktiv, og publiserte i tillegg til oversettelser av Charles Baudelaire og William Shakespeare også noveller og romaner. Han gav også ut lettere verker, som f.eks. Saishō Onzōshi Hinkyusu (宰相御曹司貧窮す Prime Minister's Eldest Son Suffers Dire Poverty), som ble titulert av forlaget mot Yoshidas ønsker; dermed gav han også ut en privat utgave av samme verk under tittelen Detarameron (出鱈目論 On Hogwash).
Yoshida bodde i Kamakura i Kanagawa-prefekturet mellom 1946 og 1953 og opprettholdt en lang korrespondanse med de litterære kretser i Kamakura; i disse kretsene fantes Ishikawa Jun (石川 淳), Ōoka Shōhei (大岡 昇平), Kobayashi Hideo (小林 秀雄), Mishima Yukio (三島 由紀夫) og Nakamura Mitsuo (中村 光夫). Yoshida døde i 1977 i en alder av 65 år; hans grav befinner seg ved Kuboyama Reien-gravlunden i Yokohama.
Det ble sagt om Yoshida at han – på grunn av sin utdannelse ved Cambridge – tenkte mer på engelsk enn på japansk.
Kirkeverge

Kirkevergen er den øverste administrative lederen i et kirkelig fellesråd, som fins i hver kommune i Norge. Kirkevergen kan ansettes i heltids- eller deltidsstilling. Kirkeverge er en av de eldste norske profesjoner og oppstod rundt 1150. Stillingen er nevnt allerede i Frostatingsloven: «Det skal vera ombudsmann for kyrkjejordene innafor heradet og sokna som er den vitugaste, og som erkebispen peikar ut». 
Det har tidligere vært både tre- og fireårig kirkevergeutdannelse på høgskolenivå, men dette er avskaffet. 
En kirkeverge har ansvar for personal, økonomistyring, HMS, bygg- og gravplassforvaltning. Før den nye kirkeloven trådte i kraft i 1997 var den lokale forvaltningen av kirken en del av kommuneadministrasjonen, og kirkevergen var da etatssjef underlagt kommunens rådmann. 
Gjennom innføringen av kirkeloven i 1997 ble den lokale kirkepolitikk- og forvaltning innenfor gravplass, personal, økonomistyring og byggdrift overført fra kommunen til det nye folkevalgte forvaltningsorganet «kirkelig fellesråd». Organisasjonsformen "kirkelig fellesråd" regnes etter enhetsregisterets definisjoner som en del av kommuneforvaltningen, og kommunen er lovpålagt å underholde kirkelig fellesråd. En kirkeverge kan sidestilles med en kommunal rådmann ved at disse begge er øverste administrative leder for hvert sitt folkevalgte organ og rettssubjekt innenfor kommuneforvaltningen.
Flere steder betegnes stillingen som daglig leder, som også er det begrepet kirkeloven bruker om kirkevergestillingen. Enkelte steder brukes begrepet kirkesjef som har sin opprinnelse fra den tid kirkevergen var etatssjef i kommunen. Bortsett fra stillinger lønnet av staten gjennom Kirkerådet og bispedømmerådene, er Den norske kirkes stillinger lønnet av kirkelig fellesråd, og har dette som arbeidsgiver.
Haubarg

En haubarg  er en typisk gård i marsklandskapet i Nordfrisland, i det sydvestlige hjørne av Sydslesvig. Særlig mange finnes i området Ejdersted. Typen kom fra Nederlandene i begynnelsen av 1600-tallet, og fikk raskt utbredelse på større gårder.
Alle gårdens husfunksjoner er samlet under ett tak: bolig, fjøs, låve og løer. Taket er et nesten pyramideformet stråtak. Bygningen er oppført omkring en høy firkantet konstruksjon av enorme stolper og takremmer. I dag finnes cirka 45 haubarger på Ejdersted.
Den største og eldste er den Røde Haubarg fra 1647 i nærheten av Husum. Gården er på tross av navnet hvit. Den Røde Haubarg huser i dag restaurant og museum. Ifølge sagnet skal djevelen selv ha bygd gården: En fattig bondesønn, som var forelsket i sin rike nabos datter, ba fanden om hjelp og lovet til gjengjeld å gi ham sin sjel. Heldigvis kunne kjærestens mor forhindre denne farlige handel.
Haubargen på Frilandsmuseet ved Kongens Lyngby stammer fra første halvdel av 1600-tallet.
Navnet Haubarg er nedertysk for høyberg (et fjell av høy) og henviser til gårdens dominerende høye stråtak.
Bømlo kulturhus

Bømlo kulturhus ble tatt i bruk høsten 2005. Kulturhuset har to saler; Storsalen med 353 seter og Litlesalen med 100 seter. Storsalen blir brukt til konserter, dans, teater, konferanser og kino. Litlesalen blir brukt til kurs og kino.
Bygget rommer også Bømlo kulturskule, Kulturhuscaféen Gaffel & Vaffel og NAV Bømlo.
Bømlo kulturhus ble fra og med 1.1.2006 et kommunalt foretak (KF). Antall årsverk i bedriften er 4,7. Daglig leder er Hanne Jacobsen.
William Thomson Kelvin

Liv og virke

Han ble adlet  av dronning Victoria i 1892 til Baron Kelvin (Lord Kelvin) for sitt arbeid med å legge en transatlantisk telegrafkabel. Navnet Kelvin kommer fra elven Kelvin som renner gjennom universitetsområdene i Glasgow. Han startet ved dette universitetet ti år gammel, og da han nådde 22 år var han blitt professor her. Han ble valgt som medlem av Royal Society i 1851 og var president der i perioden 1890–1895. I 1896 ble han tildelt Knight Grand Cross av Royal Victorian Order og i 1902 ble han en av de første medlemmer av Order of Merit. Han er gravlagt i Westminster Abbey i London. 
SI-måleenheten for temperatur, kelvin, er oppkalt etter ham.
Lord Kelvin ble utnevnt til æresdoktor ved Det Kongelige Fredriks Universitet i 1902 i forbindelse med feiringen av 100-årsdagen for Niels Henrik Abels fødsel (1802).
Tåtten om Torgrim Hallesson

Tåtten om Torgrim Hallesson (Þorgríms þáttr Hallasonar ok Bjarna Gullbrárskálds «Tåtten om Torgrim Hallason og Bjarne Gullbrarskald») er en tått, en kort islendingesaga fra 1200-tallet. Historien foregår i Norge på kong Magnus den godes tid (1035-1047) og handler om Torgrims reise til Norge; Torgrim har tidligere også være Olav den helliges hirdmann.
Sagaen tilsvarer kapittel 18-20 i Magnus den godes saga fra Heimskringla; og inngår i en vanlig handlingsmønster i tætter: islendinger som reiser i Norge og er i kontakt med den norske kongen og/eller stormenn. Torgrim oppholder seg i Trondheim mens kong Magnus er i Danmark, og Torgrim og hans følge (brødrene Bjarne og Tord) bor hos Kalv Arneson. Det oppstår en trette omkring skaldekvad, minner om slaget på Stiklestad og ære, som ender med at Torgrim dreper Bjarne. Kalv Arneson, som styrer i kongens fravær, dømmer Torgrim fredløs, og han blir drept av Bjarnes bror Tord. Kong Magnus omgjør fredløs-dommen når han vender hjem, og Tords slektninger må bøte for drapet på Torgrim.
Gabriel Milito

Trenerkarriere

Han var hovedtrener for den argentinske klubben Estudiantes de La Plata fra 16. april 2015 til 12. desember 2015.
12. mai 2016 ble han ansatt som trener for Club Atlético Independiente.